Samuel Conrad Schwach

Samuel Conrad Schwach (født i Stettin, sannsynligvis i 1731, død i Christiania 1781) var en boktrykkersvenn. Det er ikke kjent om han ble utlært i Stettin eller muligens i København.

Han arbeidet i årene 1747 - 1750 i det kongelige boktrykkeri i København og var svenn i Jens Bergs trykkeri i Christiania en tid rundt 1751. 
Siden arbeidet han blant annet i Paris.

Schwach var boktrykker i Christiania fra 1758 til sin død. Han giftet seg i 1758 med enken etter boktrykker Berg, Jessine Maria Ørbek, født 6. juni 1724.
Han startet utgivelsen av Norges første avis - Norske Intelligenz-Seddeler i 1763.

Referanser

Litteratur 
 Martin Eide: Schwach og norske intelligenssedler. I: Hans Fredrik Dahl (Red.): En samfunnsmakt blir til. 1660–1880 (bind 1 av 'Norsk presses historie 1660–2010'), Oslo: Universitetsforlaget 2010, s. 103 ff. ISBN 978-82-15-01551-4.
 O. A. Øverland: Den norske bogtrykkerforening 1884 - 1909, Kristiania 1909.

Eksterne lenker 
 

Norske redaktører
Norske boktrykkere
Personer fra Szczecin